kardosdrur/scandi-wiki huggingface dataset:
En underlig fisk

En underlig fisk er Gnags' 11. studiealbum, udgivet i 1985. Det er den sidste Gnags-plade med Jack Nuber som producer. Året efter genoptog de samarbejdet med Karl Pitterson på Plads til begejstring.

Peter Deleurans og Jan Knus' bog Gnags – Kan I høre noget fra 1985 følger indspilningerne af En underlig fisk. Her fremgår det bl.a., at Gnags og Jack Nuber gik efter et forholdsvist liveorienteret udtryk, i modsætning til forgængeren Den blå hund: "Vi prøver jo på at lave den her plade sådan, at vi på grundbåndet har så mange til at spille sammen som muligt. I modsætning til Den blå hund, hvor vi som start kun havde trommemaskinen, og så dernæst kun bassen, ogsåvidere.". Samme sted betegnes pladens musikalske udtryk også som mere rocket end Den blå hund.

I Deleurans og Knus' bog fremgår det også, at den oprindelige arbejdstitel for albummet var Bølgernes børn. Således er pladens tekster præget af en gennemgående metafor bygget op omkring fisk, vand, hav og livet under vand i det hele taget. Et gennemgående træk ved flere af teksterne er, at havet, vandet og fiskestadiet fremstår som en verden præget af fantasi og uforudsigelighed, som menneskene prøver at finde tilbage til. I pladens sidste nummer er fortælleren med følge f.eks. på vej ad en "lang lang snoet sti ud til havet". I "Fløj med vinden på en sommerdag" husker "bølgernes børn [...] havet hvor vi kommer fra", og i "Det gule akvarium" synges der om "fisken inde i os alle", mens omkvædet lyder: "Inderst inde svømmer vi / og drømmer om havet / i det gule akvarium". I "Mig og Mississippi" stilles vandlivet med dets uforudsigelighed og skæve eksistenser op imod "landet hvor alt er besluttet i forvejen", mens "Isbryderen" i det femte nummer, "sejler på den store fascination".

Kun to af numrene, "Hindbærland" og "De indre astronauter", er helt uden henvisninger til fisk- og vand-metaforerne i de øvrige sange.

Albummet var det ottende mest solgte i Danmark i 1985.

Numre

Side 1 
 "Mig og Mississippi" (4:31)
 "En underlig fisk" (3:38)
 "Fløj med vinden på en sommerdag" (3:06)
 "Det gule akvarium" (4:31)
 "Isbryderen" (4:30)

Side 2 
 "De indre astronauter" (4:05)
 "Kærester" (4:18)
 "Hindbærland" (4:25)
 "Vildanden" (3:12)
 "Lang lang snoet sti" (5:08)

Noter

Litteratur 
 Deleuran, Peter og Jan Knus (1985): Gnags – Kan I høre noget. Aarhus: Forlaget Modtryk.

Eksterne henvisninger 
 Discogs – Gnags – En underlig fisk  (24-03-2012)
 En underlig fisk på gnags.dk (inkl. tekster)  (24-03-2012)

Album fra 1985
Gnags-album
Sekundærrute 519

Sekundærrute 519 er en landevej fra Nibe til Hadsund. Undervejs passerer vejen byerne Støvring, Skørping og Astrup.

519
Túcume

Den lille landsby Túcume er beliggende nordvest i Peru, i Lambayeque-dalen ved Stillehavskysten, ca. 50 mil fra Lima og tre mil fra storbyen Chiclayo.

Pyramiderne i Túcume 
Området er mest kendt for sine 26 enorme adobepyramider på et 220 hektar stort område.

Arkæologerne har påvist spor efter højkulturer som strækker sig tilbage til et par århundreder før Kristus, blandt andet den såkaldte Moche- eller Mochica-kulturen (200 før Kristus–750 efter Kristus).

Túcume var genstand for tre invasionsbølger, omtrent 1350 (chimu-imperiet); omtrent 1470 (inkaerne fra Andes) og 1532 (da spaniolerne erobrede området med kors og sværd).

Thor Heyerdahl var leder af udgravningene i Túcume 1988–1994, i et samarbejde mellem Kon-Tiki-museet og Instituto Nacional de Cultura Peru.

Udgravningerne begyndte 28. august 1988 og omfattede en række internationale arkæologer, tolv peruvianske arkæologstuderende samt mellem 50 og 100 landsbyfolk.

Man gjorde blandt andet fund af krukker, menneskeknogler, førkoloniale kunstgenstande, tempelstrukturer, åreblade, barnegrave, 23 skeletter af veversker(?), sølvgenstande, mumier med mere. Flere af fundene, ikke mindst tempelfresker og motiver på kunstgenstande, bekræfter at før-inkakulturerne i denne del af Peru var stærkt søorienterede.

I forbindelse med udgravningerne købte Heyerdahl en grund på 80 hektar i udkanten af landsbyen. Villaen bar navnet Casa Kon-Tiki.

Heyerdahl satte også i gang et storstillet socialt hjælpeprogram (Tucume Vivo) sammen med Strømmestiftelsen.

I 1993 blev bogen "Pyramidene i Tucume", som handler om udgravningerne, udgivet.

I 1994 åbnede et museum i området. Det er veldrevent.
Museet havde 10.000 besøgende under de tre første månederne af 2008, fra 37 forskellige land. De fleste kommer fra Peru, dernæst fra USA og Tyskland.

Arkæologiske områder
Peru
Vester Bagterp

Vester Bagterp er en lille bydel i Hjørring. Det er den del af Bagterp, der ligger vest for jernbanen.

I Vester Bagterp findes Halvorsminde Ungdomsskole, en frisør samt nogle håndværksvirksomheder.
Efter år 2000 er der sket en vis udbygning af området ved udstykning af et par parcelhusveje.

Ekstern kilde/henvisning 

 Halvorsminde Ungdomsskole

 Bagterp Vvs

 Tømrerfirmaet Jesper Pedersen

 Trolden & Feen

 Salon Bit

Bydele i Hjørring
Pizzetti

Pizzetti er et italiensk efternavn, der henviser til blandt andre:

 Ildebrando Pizzetti (1880–1968) – italiensk komponist
 Paolo Pizzetti (1860–1918) – italiensk geodæt, astronom og geofysiker
Nina Zilli

Nina Zilli (født som Maria Chiara Fraschetta i Piacenza 2. februar 1980) er en italiensk sanger. Hun deltog i Sanremo Festival i 2010 og 2012 og repræsenterede Italien i Eurovision Song Contest 2012.

Biografi

Barndom og tidlig karriere 
Nina Zilli er født den 2. februar 1980 i Piacenza, Italien, og hun voksede op i Gossolengo, ni kilometer sydvest for Piacenza. På et tidspunkt flyttede hun til Irland, hvor hun begyndte at optræde live og som 13-årig begyndte hun at studere opera på konservatoriet. I 1997 startede hun sit første band, The Jerks. Efter at have afsluttet gymnasiet i Piacenza, tilbragte hun to år i USA, i Chicago og New York.

TV karriere og bandet Chiara e gli Scuri 
Mellem 2000 og 2001 var hun nmedvært på Red Ronnie's TV program Roxy Bar, der blev sendt i Italien af TMC2. I 2001 startede hun også som VJ for MTV Italien. I mellemtiden opnåede hun en pladekontrakt med sit nye band: Chiara e gli Scuri, som hun startede i 2000. I 2001 udgav bandet singlen Tutti al mare. og de begyndte også arbejdet på et album, der dog aldrig blev udgivet, på grund af uoverensstemmelser med pladeselskabet.
 
I disse år begyndte Zilli at studere og hun tog senere eksamen i Public Relations fra universitetet i Milano.

Debut EP'en Nina Zilli 
I 2009 valgte hun kunstnernavnet Nina Zilli, der kombinerede hendes mors efternavn med Nina Simone's fornavn. Zilli udgav sin debut single, under eget navn, "50mila", den 28. juli 2009.
 
Debut EP'en under eget navn, Nina Zilli, blev udgivet af Universal Music den 11. september 2011. EP'en toppede som nr 54 på den italienske albumhitliste, og det inkluderede singlerne "L'inferno", fra september 2009, og "L'amore verrà", en italiensk coverversion af The Supremes "You Can't Hurry Love".

Sanremo Music Festival 2010 

Den 12. januar 2010, blev det annonceret at Nina Zilli var en af vinderne i konkurrencen Sanremo New Generation, hvilket bevirkede at hun kunne deltage i debutanternes afdeling af Sanremo Music Festival 2010.

Sanremo Music Festival 2012 og L'amore è Femmina 
I januar 2012, blev Zilli udvalgt som en af deltagerne i den store afdeling på Sanremo Music Festival 2012, hvor hun sang Per Sempre . Under festivalen optrådte Zilli også med en coverversion af Mina's Grande grande grande, i en duet med den britiske sanger Skye Edwards.
 
Zilli's andet studie album, L'amore è femmina, blev udgivet 15. februar 2012.

Eurovision Song Contest 2012 
Zilli repræsenterede Italien i Eurovision Song Contest 2012 med L'amore è femmina.

Eksterne henvisninger

Kilder 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 2012
Personer fra Piacenza
Pastora Soler

Pastora Soler (født 27. september 1978) er en spansk sanger, der repræsenterede Spanien i Eurovision Song Contest 2012, hvor hun fik en 10. plads med sangen "Quédate Conmigo".

Referencer

Eksterne henvisninger 
 

Sangere fra Spanien
Spaniens Eurovision Song Contest-deltagere
Deltagere ved Eurovision Song Contest 2012
Samurai Jack

Samurai Jack er en amerikansk tegnefilmserie i 52 afsnit skabt af Genndy Tartakovsky og oprindelig udsendt på Cartoon Network og Toonami fra 2001 til 2004. Den har bl.a. gjort sig bemærket ved sin højt detaljerede og usædvanlige animation og for sin filmagtige stil og tempo. Flere afsnit foregår helt eller delvist uden ord, mens der til gengæld gøres rig brug af effekter. Inspirationen er hentet fra mange forskellige steder, og ofte varierer både stil og tema fra det ene afsnit til det andet. Serien har været sendt med dansk tale på Cartoon Network.

Serien følger "Jack", en god og dygtig samurai, der forsøgte at dræbe den onde Aku, men som af denne blev slynget langt ud i fremtiden, hvor Akus ondskab hersker. Her forsøger Jack – forgæves – at finde en måde at komme tilbage på men må løbende kæmpe mod både Aku, dennes håndlangere og andre onde folk. Mange af kampene i serien afspejler samuraifilm, men da Jack normalt kæmper mod robotter, monstre og rumvæsener, bliver de aldrig blodige.

Ved Emmy Award i 2005 var serien nomineret i seks kategorier og vandt priser i de fire, primært for enestående individuel præstation indenfor animation.

Serien blev genoplivet med en femte og sidste sæson sendt af Adult Swim fra 11. marts 2017.

Stemme

Eksterne henvisninger 

 

Animerede tv-serier
Jónsi

Jón Jósep Snæbjörnsson (1. juni 1977 i Akureyri, Island) er en islandsk sanger. Han har repræsenteret Island i Eurovision Song Contest 2012 sammen med Gréta Salóme, og han deltog desuden for Island i Eurovision Song Contest 2004, hvor han med sangen "Heaven" fik en 19. plads.

Sangere fra Island
Islands Eurovision Song Contest-deltagere
Deltagere ved Eurovision Song Contest 2004
Deltagere ved Eurovision Song Contest 2012
Donny Montell

Donny Montell er en litauisk sanger. Han repræsenterede Litauen i Eurovision Song Contest 2012 og 2016.

Personer fra Vilnius
Sangere fra Litauen
Litauens Eurovision Song Contest-deltagere
Deltagere ved Eurovision Song Contest 2012
Deltagere ved Eurovision Song Contest 2016
Flapjack

Uhyrlige Eventyr med Flapjack The  (Marvelous Misadventures of Flapjack) eller Flapjack er en animationsserie på Cartoon Network som handler om en dreng der hedder Flapjack. Han bor inde i en hval som hedder Vilma sammen med en kaptajn der hedder Kanalje. Sammen tager de på eventyr, som oftest på udkig efter sukkerøen, som er lavet af slik.

Serien havde premiere i juni 2008. Serien blev afsluttet efter 46 episoder i august 2010.

Serieoversigt

Medvirkende

Danske Stemmer 
 Flapjack - Mathias Klenske
 Kaptajn Kanajle - Torbjørn Hummel
 Havneheksen - Vibeke Dueholm
 Doktor Barber - Michael Elo
 Pebermynte-Lars - Troels Walther Toya
 Wilma - Le Münster-Swendsen

Noter

Eksterne henvisninger 

 

Animationsfilm fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Cartoon Network
Bouillon og fond

En fond eller bouillon er en vandbaseret madingrediens med umami, der danner grundlag for bl.a. suppe, stuvning og sovs. Varianter kan også drikkes. Desuden kan en fond tilsat gelatine blive til pålægssky.

En bouillon tilberedes ved at brune ingredienserne og lade dem simre i lang tid eller i en trykkoger. Grøntsager og kraftben er ofte basis for en fond, men andre ingredienser som fisk og skaldyr kan benyttes i kort tid.
Krydderier og krydderurter benyttes til at give smag.

Dehydreret bouillon; bouillonterning - kategoriseres efter ingrediensen fx fiskebouillon  (skal ikke koge mere end 20 minutter), kyllingebouillon eller hønsebouillon, kødbouillon - eller grøntsagsbouillon.
Bouillonterninger blev kommercialiseret under mærket Maggi i 1908 og af Oxo i 1910. Ved at anvende kommercielt tilberedt bouillon sparede mange tid i køkkenet.

Bouillon versus fond 
Mange kokke og madskribenter bruger fond og bouillon i flæng.
I 1974 skrev James Beard empatisk at fond og bouillon "are all the same thing".

Selv om mange ikke skelner mellem fond og bouillon, er de ofte forskellige: fond laves på kraftben i modsætning til kød, og indeholder mere gelatine. Det giver en tykkere konsistens. En anden forskel er, at fond koges længere end bouillon og derfor har en mere intens smag. En tredje forskel er, at fond ikke krydres, så den kan anvendes i andre retter, mens bouillon er saltet og krydret og kan spises som den er.

Mangel på videnskabelig bevis for bouillon og fonds gavnlige virkning 
Omkring 2013 var bouillon på kraftben blevet en populær helsekost pga. kostdiskussionen om fedt kontra sukker, og interessen i "funktionelle fødevarer"  som gurkemeje og ingefær kan tilføjes. Kraftben-bouillon terninger, hjemmelevering, vogne og fryserpakker steg i popularitet i USA.
Tendensen blev øget af bogen Nourishing Broth (2014). I den påstår forfatterne Sally Fallon Morell og Kaayla T. Daniel,  at bouillons næringskoncentration har en række sundhedsfordele:
gavner immunsystemet; gavner led, hud og hår grundet kollagenindholdet; og fremmer sunde tænder og ben grundet calcium, magnesium og fosfor niveauerne.

Der er intet bevis for mange af de positive påstande om kraftben-bouillon. Små studier har fundet fordele ved hønsebouillon som klaring af luftvejene. Hønsesuppe skulle mindske inflammation.

Se også 
 Minestrone

Kilder 

Madlavning
Plads til begejstring

Plads til begejstring er Gnags' 12. studiealbum, udgivet i 1986. Det er produceret af Karl Pitterson, som også producerede Safari fra 1982. Albummet er især kendt for nummeret "Danmark", der bl.a. kan ses som en opfordring til at vise større åbenhed i Danmark overfor fremmede og overfor input udefra. Hertil bidrager bl.a. omkvædet: "Lige meget hvem du er / lige meget hvor du er / så velkommen her". Sangen blev et stort hit i 1986. Den blev senere medtaget Højskolesangbogen.

I coveret er trykt en ekstra tekst, "Gider ikke ta' hjem", der ikke optræder som musiknummer på albummet.

Numre

Side 1 
 "Onkel Æsge" (4:42)
 "Sensommer på strøget" (3:58)
 "Danmark" (4:15)
 "Ritas Rock'n roll band" (3:33)
 "Disco Dadacoco" (3:33)

Side 2 
 "Kysser farvel" (4:11)
 "Kærlighedens mine" (3:37)
 "Lirehaven" (4:26)
 "Jeg går og leder efter dig" (3:56)
 "Gå altid tilbage til en fuser" (4:11)

Noter

Litteratur 
 Bille, Torben (red. 2002): Dansk Rock Leksikon. København: Politikens Forlag.
 Brink Madsen, Lone et.al. (red. 1989): Folkehøjskolens sangbog. 17. udgave. Odense: Foreningen For Højskoler I Danmark.

Eksterne henvisninger 
 Discogs – Gnags – Plads til begejstring (24-03-2012)
 Plads til begejstring på gnags.dk (inkl. tekster)  (24-03-2012)

Album fra 1986
Gnags-album
13 rigtige

13 rigtige er et opsamlingsalbum med Gnags, udsendt i 1986. Foruden sange fra tidligere Gnags-plader indeholder det numrene "Gnags' julesang" og "Elskende i sommerlandet", der blev udgivet på single i hhv. 1982 og 1985.

Numre

Side 1 
 "Safari" (3:12)
 "Vilde kaniner" (4:10)
 "Slingrer ned ad Vestergade" (4:14)
 "Intercity" (3:55)
 "Går med hunden gennem byen" (3:17)
 "Ritas rock'n roll band" (3:33)
 "Gnags' julesang" (3:38)

Side 2 
 "Kærester" (4:18)
 "Fuldmånen lyser" (3:46)
 "Elskende i sommerlandet" (4:26)
 "Rytmehans" (3:20)
 "Under bøgen" (2:57)
 "Burhøns" (7:48)

Noter

Eksterne henvisninger 
 Discogs – Gnags – 13 rigtige (24-03-2012)

Album fra 1986
Gnags-album
Hadsund Boldklub

Hadsund Boldklub af 1926, forkortet HB, er en boldklub i Hadsund. Klubben blev grundlagt 1926 og ligger på Stadionvej i Hadsund ved siden af Hadsund Idrætscenter. Boldklubben består af tre afdelinger med lidt over 1000 medlemmer: fodbold, håndbold, gymnastik og petanque og hertil en støtteforening kaldet HB's venner.

Afdelinger

Fodbold 
Fodboldafdelingen har omtrent 400 medlemmer  fordelt på 16 ungdomshold og to seniorhold. Det bedste af disse er placeret i serie 2.
Klubben har både herre og damefodbold.

Håndbold 
Håndboldafdelingen har godt 230 medlemmer, fordelt på 5 ungdomshold og fem seniorhold, hvoraf det bedste er placeret i damernes serie 1.

Gymnastik  
Gymnastik har  godt 230 medlemmer fordelt mellem ungdom og senior

Petanque 
Petanqueafdelingen har godt 150 medlemmer.

Hadsund Boldklubs Venner 
HBV er en støtteforening, til Hadsund Boldklub, den støtter forskellige aktiviteter og tiltag i Hadsund Boldklub som ikke er drift.

Tidligere kendte medlemmer 
 Ebbe Sand
 Peter Sand
 Lasse Strandberg
 Dorte Dalum Jensen
 Thomas Andie

Ekstern henvisning 
 Hadsund Boldklubs website

Fodboldklubber under DBU Jylland
Boldklub
Håndboldklubber i Danmark
Idrætsforeninger i Danmark
Hadsund Flyveplads

Hadsund Flyveplads (lokalt også kaldet Buddum Flyveplads) (ICAO-lufthavnskode EKHS) var en dansk flyveplads, der lå nær Sekundærrute 541 nord for den lille bebyggelsen Buddum ca. 8 km øst for Hadsund og et par kilometer vest fra Als.

I 2013 kom et forslag frem med en vindmøllepark ved Buddum/Veddum, i alt 14 vindmøller er der tale om, men planlægning af dette område kan først påbegyndes hvis Hadsund Flyveplads nedlægges.

26. marts 2019 blev Hadsund Flyveplads permanent lukket.

Kilder 

Lufthavne i Danmark
Lokaliteter i Mariagerfjord Kommune
Flyveplads
Flyveplads
Ophørt i 2019
Cláudio Santoro

Cláudio Franco de Sá Santoro (født 23. november 1919 i Manaus – død 27. marts 1989 i Brasilia Brasilien) var en brasiliansk komponist, violinist, dirigent og professor. Santoro studerede violin og klaver på musikkonservatoriet i Rio de Janeiro, og senere komposition i Paris hos Nadia Boulanger.

Han har komponeret 14 symfonier, 3 klaverkoncerter og 7 strygerkvartetter etc.

Santoro har vundet mange priser og undervist rundt omkring i hele Verden, navnlig i Tyskland og i sit hjemland. Han var mellem 1970-1978 professor i komposition og direktion på Heidelberg Stats musikkonservatorium. Han har tillige været gæstedirigent i hele Verden for orkestre såsom Moskvas Stats Symfoniorkester,Leipzig Symfoniorkester og Prags Radio Symfoniorkester etc.

Santoro hører til en af Brasiliens største komponister i det 20. århundrede.

Udvalgte værker 

 Symfoni nr. 1 (1940) - for 2 strygeorkestre
 Symfoni nr. 2 (1945) - for orkester
 Symfoni nr. 3 (1947–8) - for orkester
 Symfoni nr. 4 "Freden" (1953)  - for kor og orkester
 Symfoni nr. 5 (1955) - for orkester
 Symfoni nr. 6 (1957) - for orkester
 Symfoni nr. 7 "Brasilien" (1960-1961) - for orkester
 Symfoni nr. 8 (1963) - for mezzosopran og orkester
 Symfoni nr. 9 (1982) - for orkester
 Symfoni nr. 10 (1982) - for baryton og orkester 
 Symfoni nr. 11 (1984) - for orkester
 Symfoni nr. 12 (1985) - for orkester
 Symfoni nr. 13 (1986) - for orkester
 Symfoni nr. 14 (1987) - for orkester

Ekstern kilde 
 Om Claudio Santoro
 Om Claudio Santoro på musicweb-international.com 

Komponister fra Brasilien
Violinister
Dirigenter
Personer fra Manaus
Hanke

Hanke:
 Karl (August) Hanke
 Carl (Karl) Gottfried Hanke (Hancke)
 Mike Hanke
Linde AG

Linde AG branded The Linde Group er en tysk international industriel gas- og ingeniørvirksomhed. Linde-koncernen er børsnoteret gennem Deutsche Börse og SIX Swiss Exchange i Schweiz. Lindes aktier udgør en del af DAX-aktieindekset. Koncernens hovedsæde ligger i München, desuden er der støttefunktioner i Surrey, England.

Linde AG gennemgik store forandringer i september 2006, da man overtog den britiske konkurrent The BOC Group.  Sammenlægningen betød at Linde AG igen blev verdens største indenfor industriel gas (med en markedsandel på 21 %). 

Lindes salg i 2006 var på € 12,4 mia.. Koncernen havde 55.000 ansatte.

Forretningsaktiviteter 
Linde AG har to primære områder henholdsvis gas og Ingeniørvidenskab. Gas kan deles i industriel gas og medicinsk gas. Der sælges industriel gas med mærkerne Linde, AGA, BOC, TIG, MOX, Afrox og PanGas.  

Medicinsk gas sælges med følgende mærker: Linde Gas Therapeutics, AGA Medical, INO Therapeutics, Linde Homecare, Farmadomo og Life Gas.

Linde Engineering designer og bygger store kemikaliefabrikker til produktion af industriel gas inklusiv oxygen, nitrogen, argon, hydrogen og kulilte. Desuden kemikaliefabrikker der bruges til fremstilling af flydende petroleumsgas og alken.

Historie 
21. juni 1879 grundlagde professor Carl von Linde Gesellschaft für Linde’s Eismaschinen Aktiengesellschaft, der skulle fortsætte hans arbejde med at udvikle mekaniske kølesystemer til bryggeri- og fødevareindustrien. På baggrund af succesen udviklede han også luftseperationssystemer.

Sideløbende med luftseperationssytemerne arbejdede ingeniørerne med separere vandgas, hvilket førte til en produktion af hydrogen og kulilte.

Kilder

Eksterne henvisninger 
 Officielle hjemmeside

Virksomheder i München
Kemivirksomheder fra Tyskland
Ingeniørvirksomheder fra Tyskland
Energivirksomheder fra Tyskland
Etableret i 1879
Marianne Grøndahl

Marianne Hoppe Grøndahl (født 27. november 1938 i Stege, død 19. marts 2012) var en dansk fotograf. Mor til bl.a. forfatter Jens Christian Grøndahl.

Hun var datter af advokat Niels Aage Hoppe (død 1995) og hustru maler, emaillekunstner Inger Hanmann. Grøndahl blev udlært reklamefotograf, fik svendebrev fra Teknologisk Institut 1957 og arbejdede bl.a. som røntgenfotograf på Sankt Lukas Stiftelsen. I slutningen af 1970'erne indledte hun sit virke som freelance dokumentarfotograf. Fra 1980 til 1999 fotograferede hun teater på Odense Teater, Café Teatret, Folketeatret og Det Kongelige Teater.

Hun har bidraget til over tyve bøger og er repræsenteret på Det Kongelige Bibliotek, Museet for Fotokunst og Det Nationalhistoriske Museum på Frederiksborg Slot. 2011 udkom hendes sidste fotobog, De udstødte, om hjemløse borgere i Odense, som hun havde observeret i to år.

Hæder 
 Niels-Prisen 1989
 Augustinus Fonden 1992, 1994, 2007, 2010
 Overretssagfører L. Zeuthens Mindelegat 1993, 1994
 Ny Carlsbergfondet 1994, 1998, 2002, 2005, 2007
 Dronning Margrethe og Prins Henriks Fond 1994, 1998
 Statens Kunstfond 1996, 2001
 Knud Højgaards Fond 1997
 Politiken-Fonden 1998, 2009
 Grosserer L.F. Foght's Fond 1999, 2010
 Velux Fonden 1999, 2002, 2006
 Bikubenfonden 1999
 Konsul George Jorck og Hustru Emma Jorck's Fond 1999
 Carl Nielsen og Anne Marie Carl Nielsen Legatet 2000
 Dansk Komponistforening 2001
 BG Fonden 2002, 2005
 Toyota Fonden 2002, 2005
 Erik Birger Christensens Fond 2002, 2004, 2010
 Beckett-Fonden 2005
 Den Danske Forskningsfond 2007
 Diplom fra Forening for Boghaandværk 2007
 Kunstrådets Billedkunstudvalg 2008
 OAK Foundation Denmark 2008, 2010
 Sportgoodsfonden 2009
 Garnisons Sogns Menighedspleje 2009
 Oticon Fonden 2010
 Palle Fogtdals Hæderspris 2010
 Aage og Johanne Louis-Hansens Fond 2010
 Odense By og Kulturforvaltning 2010
 Flere arbejdsophold på Statens Værksteder for Kunst 1989-2010
 Nomineret for Udstødt til Deutsche Börse Photography Prize 2012
 Optaget i Kraks Blå Bog

Separatudstillinger 
 Ny Carlsberg Glyptotek 1989
 Arbejdermuseet, København 1991
 Nationalmuseet, København 1993
 Det Nationalhistoriske Museum på Frederiksborg Slot, Hillerød 2002
 Den Danske Ambassade i Berlin 2002
 Esbjerg Hovedbibliotek 2003
 Øregaard Museum, Hellerup 2004
 Museet for Fotokunst, Brandts, Odense (retrospektiv) 2008
 Fotografisk Center, København 2010
 Museet for Fotokunst, Brandts, Odense (Udstødt) 2011

Kilder 
 Marianne Grøndahls hjemmeside
 Nekrolog fra Pressefotografforbundet

Eksterne henvisninger 
 

Fotografer fra Danmark
Personer i Kraks Blå Bog (afdøde)
Personer fra Stege
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark